Gandia acull aquest cap de setmana la VIII Volta  Ciclista cadet
26 febrer 2019

## Gandia acull aquest cap de setmana la VIII Volta Ciclista cadet26 febrer 2019Última actualització: 14 juliol 2025

![](../gestion/img/VIII-Volta-ciclista-cadet.jpg)  
  

La **regidora d'Esports, Lydia Morant,** acompanyada pel **representant de la Penya Ciclista Beniopa, Pascual Orengo**, han presentat aquest matí la huitena edició de la Volta Ciclista Ciutat de Gandia en categoria cadet, que tindrà lloc aquest pròxim cap de setmana, 2 i 3  de març.

**Lydia Morant** ha comentat que l'esdeveniment consta de dues etapes de 60 quilòmetres cadascuna, amb eixida i arribada a Gandia. Participaran 200 ciclistes de tot l'estat espanyol i també d'alguns països estrangers, que s'allotjaran a la nostra ciutat durant el cap de setmana.

La regidora d'Esports ha agraït la implicació de la Penya Ciclista Beniopa, com a equip organitzador durant aquests huit anys, i a les Forces i Cossos de Seguretat de l'Estat, serveis sanitaris de Creu Roja, Protecció Civil i als voluntaris que col·laboren en el desenvolupament de la prova.

**Pascual Orengo** ha donat a conéixer els patrocinadors de la prova, els noms dels quals es mostraran en els mallots de diferents colors que lluiran els ciclistes:

\-       Morat, per al líder de la prova. Patrocinat per l'Ajuntament de Gandia.

\-       Roig, líder de la muntanya. Patrocinat pel concessionari Ginestar

\-       Verd, regularitat. Patrocinat per Piensos Nano.

\-       Negre, líder local. Patrocinat per botiga de roba ULB Sports.

\-       Rosa, dones. Patrocinat per Hotel Tres Anclas.

\-       Blau, metes volants. Patrocinat per Assegurances Allianz.

\-       Blanc, primer any. Patrocinat per Gavilà Motors.

La prova està composta de dues etapes. El dissabte, 2 de març, es donarà l'eixida en l'avinguda del Raval a les 16.30 hores. L'etapa del diumenge dia 3 començarà a partir de les 11 hores. S'estima que els ciclistes completaran el recorregut, 60 quilòmetres en cada jornada, en una hora i mitja aproximadament. “_La primera etapa_ _é__s un circuït al qual es donar__à_ _tres voltes. Tindrem el premi de muntanya a R__ò__tova._ _É__s una etapa prop__í__cia per a que s'arribe al sprint i puguen lluir-se els ciclistes m__é__s r__à__pids_”, ha comentat Orengo.

Els ciclistes eixiran de Gandia, passaran pel Real de Gandia incorporant-se a l'autovia camí de Ròtova. Ascendiran en dues ocasions l'alt de muntanya i tornaran de nou per l'autovia en direcció a Beniflà, Beniarjó i Almoines, per a tornar a entrar a Gandia i arribar a la meta situada en l'avinguda del Raval.

El diumenge serà l'etapa regna. El port de muntanya de Barx decidirà la classificació individual de la volta. El recorregut: Gandia, platja de Gandia, platja de Xeraco, platja de Tavernes, Tavernes, Simat, Barx (on està el premi de la muntanya) i, en baixar, direcció Gandia, en el desviament de Marxuquera, els ciclistes giraran a la dreta per a buscar l'autovia de manera que finalitzaran fent el mateix recorregut que el dissabte. Entraran de nou per Beniflà, Beniarjó i Almoines per a acabar en la meta situada en l'avinguda del Raval de la ciutat ducal.

[Twittear](https://twitter.com/share)